Наджгоанцхой бутт

Наджгоанцхой бутт () — гӀалгӀай ханорга хьалхара бутт. ВӀаший нийслуш ба Январаца — юле ханорга а григоре ханорга а хьалхарча беттаца. Шийна чу  ди долча ворхӀ беттаех цаӀ ба Наджгоанцхой бутт. Шера́ юкъе эггара шийлагӀа бутт ба аьнна лоархӀ из Лаьттан ГӀинбухен ахбура доккхагӀа долча да́къа тӀа (Наджгоанцхой бутт Ӏан шоллагӀа бутт болча), иштта, шера эггара бӀайхагӀа бутт ба аьнна лоархӀ Лаьттан ЗӀилбухен ахбура доккхагӀа долча да́къа тӀа (Наджгоанцхой бутт — ахкан шоллагӀа бутт болча).

 ЦӀи 
Шера тӀеххьарча бетта цӀи гӀалгӀай меттала башх-башха йоалаяь хиннай хьалха дӀабаха́ча тайп-тайпарча тохкамхоша. Царна тӀа а товжаш хӀанзарча тохкамхоша шоашта хетачох нийсагӀа я аьнна массехк тайпара беттай цӀераш яр ГӀалгӀай Мехка дӀа-хьа яьржа лелаеш, вешта аьлча, массехк ханоргаш дар. Царех да, масала, Коазой Ӏийсас оттадаьр, ГӀалгӀай Ӏилман-тохкама институто оттадаьр, СелаӀад тептаро оттадаьр, Мерашканаькъан Султана оттадаьр. 2022 шера ГӀалгӀайчен Мехкдаь распоряженеца официальни дӀачӀоагӀъяьй гӀалгӀай меттала беттай цӀераш, уж дукхагӀа вӀаший тарлуш я Мерашканаькъан Султана оттаяьча беттай цӀерашца. Мехка тайп-тайпара йолча организацештеи учрежденештеи хьийхад дӀачӀоагӀъяь йола беттай цӀераш лелае аьнна. Из бахьан долаш ГӀалгӀай Википеде а лаьрхӀад уж лелае.

 Шу Автор ЦхьоалагӀча бетта цӀи Официальни тӀаийцар 2001  Коазой Ӏийса  Нажгамсхой  — 2018  «СелаӀад» тептар    — 2021  ГӀалгӀай Ӏилман-тохкама институт  АгӀой бутт  — 2022  Мерашканаькъан Султан  Наджгоанцхой (Гоанцхой) бутт  — 2022   Наджгоанцхой бутт  ✔

 СедкъаӀилма 
ХӀанзарча заман григоре ханоргах лоархӀаш хилча Наджгоанцхой бетта 20-гӀа ди кхаччалца Малх латт йоах «Ӏаддалхо» яхача седкъарче чу, хӀаьта Наджгоанцхой бетта 20-гӀа дийнахьа денз — «Бодж» яхача седкъарче чуЦхьан шера Малхо го боаккха 12 доацаш, 13 седкъарче гӀолла. Керда седкъарчий гона хьарак — «Змееносец» (кхыча хетачох — Наджгоанцхой бетта 19 дийнахьа дензКлимишин И. А. Календарь и хронология. Изд. 3. М., Наука, 1990. С. 41).

 Белгалдаккхар 

 Литература 

 Круглый год. Русский земледельческий календарь. — М: «Правда», 1989. ISBN 5-253-00598-6
 Народный Месяцеслов. — М: «Современник», 1992. ISBN 5-270-01376-2

 ТӀатовжамаш 


ОагӀат:ГӀалгӀай ханорг
ОагӀат:Григоре ханорг
ОагӀат:Бетташ